**KOMÁROMI BUKÓ GALAMB**

A Komáromi bukó galambfajta kitenyésztésének időpontját nem ismerjük, de egészen biztosan a 19. századra, vagy még azelőtti időkre tehető és a hagyomány szerint a Duna, Győr és Vác közötti szakasza közötti településeken volt népszerű és ma is itt tenyésztik a legtöbben.

Komárom városa fontos szerepet tölthetett be a galambfajta elterjesztésében, mivel ezt a galambfajtát az 1901-ben megjelent első magyar nyelvű galambász szakkönyvben már Komáromi bukóként említi Balassa György szakíró.

A 20. században a Komáromi bukó Európa szerte, sőt a világ több pontján is elterjedt és hirdeti Komárom város nevét, mint magyar kitenyésztésű galambfajta. A németek Komornertümmler, az USA-ban Komornertumbler a csehek rejdiciKomarensti, a románok jucatori de Komarom néven beszélnek és írnak erről a galambfajtáról, de tudunk tenyésztőket még Svédországban, Dél-Afrikában, Izraelben és az arab országokban is, valamint nagyon kedvelt a dél szláv országokban.

A Komáromi bukó galambot a régi időkben szépsége és különleges repülő stílusa – repülés közben hátrabukfenceket végzett - miatt tenyésztették. A 20. század folyamán a tenyésztők egyre csak a küllemi jegyeket helyezték előtérbe és egy teljesen egyedi, különleges szépségű galambot tenyésztettek ki. A galambfajta ez idő alatt a zárva tartása következtében is, elveszítette huzamosabb ideig tartó és bukásokkal színezett repülő képességét. A mai időkben is díszgalambként tenyésztik, több színben és rajzváltozatban. Főbb jellemzői a fejet körülvevő nagy fésű, a rövid lefelé mutató csőr és a szemek körüli nagy piros szembőr.

***A KOMÁROMI BUKÓ GALAMBOT a Komáromi Értéktárba a Komáromi Értéktár Bizottság 6/2014. (IX.09.) számú határozatával vette fel.***